Baden-Württemberg és l'únic Estat federal on s'han implementat els Welcome Centers.
Existeixen un total d'11, dels quals 10 estan distribuïts per tot l'Estat i 1, el Welcome Center Sozialwirtschaft, que centralitza a nivell nacional les competències en matèria d'assistència i educació.
Aquests centres donen serveis i suport a diferents col·lectius:
Troba el Welcome Center de la teva regió:
Consolat General d'Espanya a Stuttgart
Demarcació consular: inclou l'Estat de Baden-Württemberg
ACCIÓ Agència per a la competitivitat de l'empresa
Les plataformes empresarials de ACCIÓ faciliten el procés d'implantació d'empreses en els mercats internacionals, en el mínim temps i despesa possible.
Trobareu la informació dels serveis que ofereixen en aquest enllaç
Les comunitats catalanes a l'exterior (CCE) són entitats privades constituïdes per catalans o catalanòfils per tot el món (casals, associacions, centres catalans, agrupacions acadèmiques i empresarials, etc) que la Generalitat de Catalunya ha reconegut mitjançant un Acord de Govern, amb la sol·licitud prèvia de l'entitat, i d'acord amb la Llei 18/1996, de 27 de desembre, de relacions amb les comunitats catalanes a l'exterior.
Les comunitats catalanes a l'exterior tenen un paper fonamental a l'hora de projectar Catalunya al món: donen a conèixer el país, la cultura i la llengua.
A més, contribueixen a crear una xarxa associativa dins de la zona on estan establertes.
És un projecte que no depèn de l'Administració i reuneix una xarxa mundial de pàgines web per posar en contacte els catalans i les catalanes que viuen arreu del món, de manera ràpida, eficient i gratuïta.
Webs de catalans al món en Alemanya: Stuttgart
Els períodes de descans establerts per la llei protegeixen el descans nocturn entre les 10 de la nit i les 6 del matí, així, a partir de les 10 de la nit no s'ha de fer soroll.
A més, pot haver-hi un reglament intern de l'immoble, és un reglament voluntari que acceptes en signar el contracte de lloguer.
Aquest reglament estableix les normes de convivència per a tots els veïns de l'edifici.
A Alemanya, la jornada completa són 40 hores a la setmana.
La llei permet treballar tots els dies laborals de la setmana (dilluns a dissabte), així com el treball nocturn i per torns.
A molts sectors, com la salut, la gastronomia i el transport també es permet treballar els diumenges i els dies festius.
En el treball d'oficina, la jornada laboral habitual és de 8 hores diàries, excepte els diumenges i festius.
Cada empresa pot fixar el seu horari laboral, és a dir, no existeixen horaris uniformes, però en general la jornada laboral comença d'hora, entre les 7.00 i les 8.00 del matí.
Les pauses per dinar normalment no excedeixen de 40 minuts i és habitual portar el menjar preparat.
Moltes empreses ofereixen serveis de menjador per als treballadors.
A la cultura alemanya empresarial destaca la puntualitat, el tracte cordial, els companys i la concentració, és a dir aprofitar el temps al màxim i reduir els moments de parlar amb els companys a l'hora de prendre cafè o dinar.
Els dies de vacances anuals es poden gaudir normalment durant tot l'any, sense limitacions segons períodes com és a Catalunya el mes d'agost.
Segons la normativa vigent, els treballadors tenen dret, com a mínim, a 20 dies laborals de vacances, tot i que la majoria dels contractes laborals o convenis col·lectius estableixen més dies de vacances.
Com a fórmula de salutació, el més habitual és donar la mà.
I entre els companys de feina, normalment es diuen pel cognom i es tracten de vostè.
Quins són els horaris comercials?
Segons la normativa de Baden-Württenberg que ho regula, els comerços poden estar oberts de dilluns a dissabte durant l'horari que ells mateixos estableixin.
És per això que l'horari de les botigues varia segons les zones.
Normalment, als centres de les grans ciutats els comerços estan oberts entre les 9.00 i les 20.00 hores.
A les ciutats més petites, és possible que tanquin a les 16.00 o les 18.00 hores i els dissabtes fins i tot abans.
Els supermercats habitualment tenen horaris d'apertura prolongats, normalment de les 7.00 fins les 20.00 hores o fins i tot les 24.00 hores podeu fer la compra.
Com a norma general, els diumenges i festius els comerços no poden obrir.
No obstant això, poden obrir tres diumenges o festius a l'any amb un horari màxim de 5 hores, sempre i quan tanquin abans de les 18.00 hores.
En el sector de les farmàcies o les benzineres, no s'apliquen aquestes normes, poden obrir els diumenges i festius.
L'horari de dinar i sopar a Alemanya és molt diferent de que és habitual a Catalunya.
Recollida selectiva d'escombraries
A Alemanya, les escombraries es recullen i s'eliminen per separat.
Són habituals els contenidors propis per al paper, vidre i cartró, residus biològics i rebuig.
A més, es poden trobar punts de recollida per altres tipus de residus, com petits electrodomèstics o els residus perillosos (per exemple pintures).
L'ús del transport públic a Alemanya té un preu alt.
A Stuttgart un bitllet individual de metro a la ciutat val 2.30€ per trajecte.
No obstant això, existeixen ofertes, abonaments mensuals ( Monatskarte ) que són més econòmics.
Per als trajectes curts i els desplaçaments urbans està bastant implantat l'ús de la bicicleta, ja que, en general, les ciutats tenen una bona xarxa de carrils adaptats.
Per a les distàncies més llargues s'utilitza l'autobús i el tren ( www.bahn.de ).
A Baden-Württemberg hi ha 22 xarxes de transport, però totes estan sota un sistema tarifari únic a la seva àrea.
Totes les empreses de transport apliquen les mateixes tarifes i reconeixen mútuament els títols.
L'obligació d'escolarització comença, com a norma general, quan el nen fa 6 anys d'edat i finalitza amb els 18 anys.
Les escoles públiques són gratuïtes.
Cada Estat federat regula de manera diferent l'obligació d'escolarització, no obstant això, la via formativa dels infants i joves és comú a tots els Estats.
Per a més informació sobre el sistema educatiu a Baden-Württemberg podeu visitar aquesta pàgina web.
Actualment, el sistema educatiu alemany s'estructura en quatre nivells: educació preescolar, educació primària, educació secundària i educació terciària.
Per comunicar-se a la vida quotidiana i trobar feina és important tenir un bon nivell d'alemany.
Cursos de diferents nivells d'alemany s'ofereixen a les escoles, universitats i centres culturals.
En algunes ciutats de Baden-Württemberg està ubicat també el Goethe-Institut que ofereix gran varietat de cursos amb reconeixement internacional.
Existeixen també les universitats populars ( Volkshochschulen ) que imparteixen cursos d'alemany de diferents nivells.
Aquestes universitats són centres culturals, un lloc d'aprenentatge per a tots els grups de població, totes les cultures i generacions.
En general, ofereixen una gran diversitat de cursos de formació per a tota la població.
Els programes inclouen cursos de cultura general, formació política, llengües, formació professional, art i salut.
L'Estat alemany subvenciona cursos d'integració on s'imparteixen també classes d'alemany, estan adreçats a persones estrangeres i ciutadans de la UE.
Els cursos estan subvencionats per l'Estat, únicament s'ha de pagar com a contribució a les despeses 1,20€ per classe.
Si superes l'examen final es pot sol·licitar el reemborsament del 50% de l'import pagat.
El curs estàndard d'integració consisteix en un curs d'alemany de 600 hores lectives i un curs d'orientació de 60 hores lectives.
El curs de llengua està dividit en mòduls de 100 hores.
El mòdul de les primeres 300 hores és el curs inicial d'idioma ( Basissprachkurs ), el mòdul següent, amb 300 hores lectives, és el curs bàsic superior d'idioma ( Aufbausprachkurs ).
El curs d'orientació proporciona una visió de la societat alemanya, a més de coneixements sobre l'ordre jurídic, la cultura i la història del país.
En Alemanya, les activitats més habituals durant el temps lliure estan molt lligades a la família i els amics, és costum preparar sopars a casa i trobades amb familiars i amics.
S'aprofiten les èpoques de bon temps per gaudir a l'aire lliure, passejar, anar en bicicleta, fer senderisme o simplement quedar amb els amics.
Durant l'estiu, a moltes ciutats s'obren els jardins de cervesa ( Biergarten ) que són terrasses on se serveix principalment cervesa i menjar.
Normalment, en aquests jardins es comparteix taula amb persones desconegudes.
D'octubre a març a la regió d'Stuttgart obre les anomenades "tavernes d'escombra" (Besenwirtschaft).
Són locals típics on el propietari serveix el seu propi vi.
Per indicar que són un Besenwirtschaft, es penja l'escombra a l'entrada de la casa.
Se teniu roba, llibre o altres objectes que estan en bon estat però no feu servir us pot interessar anar als mercats ( Flohmarkt ) on les persones particulars poden llogar un espai per vendre els seus objectes de segona mà.
Són mercats ambulants que existeixen a diferents ciutats, normalment no operen regularment, sinó que s'anuncien a la premsa local o a través de cartells al carrer.
A les diferents ciutats de Baden-Württemberg es celebren nombrosos esdeveniments, molts relacionats amb la gastronomia; però també amb la música, concerts de tots els gèneres; així com exposicions i festes, entre d'altres:
Baden-Württemberg compta amb una àmplia gamma de productes locals que dóna com a resultat una gastronomia rica, amb moltes influències de la cuina francesa.
La cultura cervesera està molt arrelada, a Baden-Württemberg s'elaboren més de 1000 tipus de cervesa diferent.
També la tradició vinícola és manté en forma, amb una producció de vins molt refinats.
Alguns plats típics de la zona són:
La regió de Baden-Württemberg compta amb una gran oferta cultural.
La capital, Stuttgart, és famosa pel seu Ballet.
Baden-Württemberg és un atractiu destí turístic.
Molts balnearis i centres termals, parcs naturals, castells, ciutats interessants i paisatges encantadors com al Selva Negra ( Schwarzwald ), el Jura de Suabia ( Schwäbische Alb ) i el Llac de Constanza ( Bodensee ) atreuen cada any milers de turistes.